**Čiastková zmluva:3100672024**

**k Rámcovej dohode o združenej dodávke elektriny, distribúcii**

**elektriny a prevzatí zodpovednosti za odchýlku zo dňa 7.11.2023**

uzatvorená podľa ust. § 269 ods. 2 zákona č. 513/1991 Zb. Obchodného zákonníka, v spojitosti so zákonom č. 251/2012 Z. z. o energetike a o zmene a doplnení niektorých zákonov v znení neskorších predpisov, zákonom č. 250/2012 Z. z. o regulácii v sieťových odvetviach v znení neskorších predpisov a podľa ustanovení vyhlášky Úradu pre reguláciu sieťových odvetví č. 207/2023 Z. z., ktorou sa ustanovujú pravidlá pre fungovanie vnútorného trhu s elektrinou, obsahové náležitosti prevádzkového poriadku prevádzkovateľa sústavy, organizátora krátkodobého trhu s elektrinou a rozsah obchodných podmienok, ktoré sú súčasťou prevádzkového poriadku prevádzkovateľa sústavy (ďalej len „Čiastková zmluva“ alebo „Zmluva“)

medzi zmluvnými stranami:

**Dodávateľ: Pow-en a. s.**

Konajúci prostredníctvom: Ing. Milan Španko, MBA, predseda predstavenstva

sídlo: Prievozská 4B, 821 09 Bratislava

IČO: 43 860 125

IČ DPH: SK2022502394

bank. spojenie: Tatra banka, a.s. Bratislava, SK39 1100 0000 0029 2113 2007

údaj o zápise: Obchodný register Mestského súdu Bratislava III, oddiel: Sa, vložka č. 4330/B

e-mailový kontakt: [obchod@pow-en.sk](mailto:obchod@pow-en.sk)

(ďalej len „dodávateľ“)

a

**Čiastkový odberateľ: Materská škola Pivonková**

zastúpený: Eva Kršáková, riaditeľka materskej školy

sídlo: Pivonková 9. 821 01 Bratislava

IČO: 30 84 88 22

IČ DPH: 20 21 79 75 47

banka: VÚB, a. s. Mlynské nivy, 829 90 Bratislava

číslo účtu: SK 55 0200 0000 0018 1541 5455

e-mailový kontakt: mspivonkova@gmail.com

(ďalej len „čiastkový odberateľ“)

(spolu ďalej len „zmluvné strany“)

**Preambula**

1. Mestská časť Bratislava-Ružinov ako odberateľ uzatvorila dňa 7.11.2023 s dodávateľom Pow-en a. s. Rámcovú dohodu o združenej dodávke elektriny, distribúcii elektriny a prevzatí zodpovednosti za odchýlku, ktorá nadobudne účinnosť dňa 01. 01. 2024 (ďalej len „Rámcová dohoda“).
2. V zmysle článku III. ods. 1 Rámcovej dohody sa dodávateľ zaviazal zabezpečiť distribúciu elektrickej energie do Rámcovou dohodou vymedzených odberných miest vrátane súvisiacich služieb spojených s dodávkou elektrickej energie a prevziať za odberateľa a čiastkového odberateľa zodpovednosť za odchýlku počas trvania tejto Rámcovej dohody.
3. Čiastkový odberateľ v zmysle tejto Čiastkovej zmluvy k Rámcovej dohode (ďalej len „**Čiastková zmluva**“) má zriadené vymedzené odberné miesta, ktoré sú špecifikované v prílohe č. 1 Rámcovej dohody pod názvom „Zoznam čiastkových odberateľov a odberných miest“.
4. Zmluvné strany preto v súlade s článkom III. odsek 2 Rámcovej dohody uzatvárajú túto Čiastkovú zmluvu.

**Článok I.**

**Predmet čiastkovej zmluvy**

1. Predmetom tejto Čiastkovej zmluvy je záväzok dodávateľa po dobu účinnosti tejto Čiastkovej Zmluvy:
   1. dodávať elektrinu do odberných miest čiastkového odberateľa, ktoré sú jednotlivo špecifikované v **prílohe č. 1** Rámcovej dohody (ďalej spolu aj ako „**odberné miesta**“) v dohodnutom množstve, čase a v kvalite zaručenej technickými podmienkami distribučnej sústavy podľa dohodnutého produktu dodávky elektriny a podľa zákona   
      č. 251/2012 Z. z. o energetike a o zmene a doplnení niektorých zákonov v znení neskorších predpisov (ďalej len „**zákon o energetike**“), zákona č. 250/2012 Z. z. o regulácii v sieťových odvetviach v znení neskorších predpisov, podľa pravidiel trhu, v súlade s príslušnými výnosmi a rozhodnutiami ÚRSO a ostatnými všeobecne záväznými právnymi predpismi upravujúcimi oblasť elektroenergetiky a za podmienok dohodnutých v tejto Čiastkovej zmluve,
   2. prevziať za odberné miesta čiastkového odberateľa zodpovednosť za odchýlku voči zúčtovateľovi odchýlok v plnom rozsahu,
   3. zabezpečiť pre čiastkového odberateľa distribúciu elektriny, ostatné distribučné a sieťové služby (ďalej aj ako „**distribučné služby**“) do odberných miest v rozsahu cenového rozhodnutia prevádzkovateľa distribučnej sústavy, prevádzkových pomerov a prípadne iných zmluvných nastavení, akými sú najmä výška a druh rezervovanej kapacity (ďalej len „**RK**“), prevádzkového poriadku prevádzkovateľa distribučnej sústavy, ktorým je Západoslovenská distribučná, a.s. (ďalej len „PDS“) a technických podmienok PDS,
   4. garantovať kontinuitu dodávky elektrickej energie po celú dobu plnenia tejto Čiastkovej zmluvy, v priebehu procesu zmeny dodávateľa, až do ukončenia tejto Čiastkovej zmluvy, okrem prekážok, ktoré predstavujú okolnosti vylučujúce zodpovednosť, plánovaných odstávok a vzniknutých porúch,
   5. garantovať dohodnutú výšku aditívneho koeficientu,
   6. garantovať dostupnosť osobného zástupcu dodávateľa pre operatívne riešenie problémov súvisiacich s predmetom Zmluvy - (meno: Ing. Peter Kardoš, e-mailová adresa: peter.kardos@pow-en.sk a telefonický kontakt: +421 905 299 634); čiastkový odberateľ bude mať bezplatne zabezpečenú individuálnu klientsku starostlivosť/obsluhu pre všetky odberné miesta uvedené v prílohe č. 1 Rámcovej dohody zahrňujúcu aj odbornú podporu pri pripájaní nových odberných miest a riešení iných požiadaviek súvisiacich s predmetom Rámcovej dohody; vzájomná komunikácia musí byť v slovenskom jazyku,
   7. poskytovať službu elektronického portálu zriadenú pre čiastkového odberateľa; prostredníctvom služby elektronického portálu bude mať čiastkový odberateľ v elektronickej forme k dispozícii faktúry za predmet Zmluvy, informácie o svojich odberných miestach, vrátane histórie spotreby minimálne v časovom rozsahu platnosti tejto Čiastkovej zmluvy,
   8. umožniť elektronickú fakturáciu vo formáte XML alebo pdf a spoločnú fakturáciu za viacero odberných miest, pričom predmetom fakturácie budú aj všetky služby v zmysle predmetu Čiastkovej zmluvy,
   9. zrealizovať prípadnú zmenu dodávateľa elektrickej energie bez prerušenia dodávky a distribúcie elektriny vrátane súvisiacich služieb,
   10. bezodplatne poskytovať konzultácie pri procese pripojenia, odhlásenia a prehlásenia čiastkového odberateľa u PDS,
   11. na požiadanie čiastkového odberateľa poskytovať bezplatne, do 15 dní od požiadania, štatistiky spotrieb elektrickej energie v kWh a v EUR bez dane z pridanej hodnoty (ďalej len „**DPH**“) v jednotlivých odberných miestach po jednotlivých fakturačných položkách pre interné potreby čiastkového odberateľa,
   12. poskytovať poradenstvo zamerané na znižovanie nákladov čiastkového odberateľa spojených s dodávkou a distribúciou elektriny do odberných miest optimalizáciou charakteru odberu, úpravou a optimalizáciou nastavenia rezervovaných kapacít (ďalej len „**RK**“) (úprava výšky a typu RK), minimalizáciou penále za dodávku jalovej elektriny a minimalizáciou penalizácie za nedodržanie predpísanej hodnoty účinníka,
   13. poskytovať poradenstvo pre čiastkového odberateľa zamerané na znižovanie spotreby elektriny,
   14. spĺňať ďalšie požiadavky čiastkového odberateľa určené v tejto Čiastkovej zmluve a Rámcovej dohode,
   15. zabezpečiť iné služby dodávané spolu so službou dodávky elektriny, prevzatím zodpovednosti za odchýlku, distribučných a sieťových služieb podľa tejto Dohody, ktoré sú upravené najmä Technickými podmienkami, Prevádzkovým poriadkom,  
        ostatnými súvisiacimi predpismi PDS a predpismi zúčtovateľa odchýlok - spoločnosti OKTE, a. s., so sídlom Mlynské nivy 48, 821 09 Bratislava, IČO: 45 687 862 (ďalej len „**OKTE, a.s**.“).
2. Predmetom tejto Čiastkovej zmluvy je aj záväzok čiastkového odberateľa dodanú elektrinu odobrať a zaplatiť dodávateľovi za dodávku elektriny a za distribučné služby cenu špecifikovanú v článku IV. tejto Čiastkovej zmluvy.

**Článok II.**

**Miesto spotreby a odberné miesta**

1. Zoznam a údaje týkajúce sa odberných miest čiastkového odberateľa sú špecifikované v Prílohe č. 1 Rámcovej dohody pod názvom „Zoznam čiastkových odberateľov a odberných miest“ pre každého čiastkového odberateľa samostatne.
   * + 1. Dňom a časom začiatku prvej dodávky podľa čl. I bodu 1 písm. a) tejto Čiastkovej zmluvy je 01. 01. 2024 00:00 hod a predmet dodávky elektriny sa poskytuje do 31. 12. 2026 24:00 hod.
       2. Odberné miesta sú pripojené do sústavy na napäťovej úrovni nízkeho napätia a vysokého napätia.

4. Dodávateľ má ku dňu podpisu tejto Zmluvy uzatvorenú zmluvu o zúčtovaní odchýlok so zúčtovateľom odchýlok, spoločnosťou OKTE, a. s., ktorá je kedykoľvek k dispozícii k nahliadnutiu čiastkovému odberateľovi.

1. Dodávateľ vyhlasuje, že za čiastkového odberateľa preberá zodpovednosť za odchýlku v plnom rozsahu.
2. EIC kód bilančnej skupiny dodávateľa je **24X-POW-EN-AS--A**
3. Čiastkový odberateľ si vyhradzuje právo uplatniť si nárok na zmenu počtu odberných  
    miest v nadväznosti na ustanovenie článku V ods. 2 Rámcovej dohody a to v závislosti  
    od jeho reálnych potrieb. Čiastkový odberateľ si toto právo uplatní prostredníctvom  
    odberateľa ako jednej zo zmluvných strán Rámcovej dohody spôsobom, ktorý vyplýva z ustanovenia čl. V ods. 2 písm. a), b) a c) Rámcovej dohody.
4. Celkové množstvo elektriny je definované ako spoločné zmluvné množstvo (ďalej len „**SZM**“) dodanej elektriny, ktoré sa dodávateľ zaväzuje dodať do odberných miest čiastkového odberateľa. Dodávateľ je povinný toto SZM dodanej elektriny zabezpečiť. Čiastkový odberateľ sa zaväzuje SZM dodanej elektriny od dodávateľa odobrať v pripojených odberných miestach čiastkového odberateľa.
5. Dodávka elektriny je splnená prechodom elektriny platne overeným určeným meradlom v zmysle príslušných ustanovení zákona č. 157/2018 Z. z. o metrológii a o zmene a doplnení niektorých zákonov v znení neskorších predpisov v spojitosti s príslušnými vykonávacími predpismi (ďalej len **„zákon o metrológii“).** Za dodané množstvo elektriny sa považujú hodnoty podľa údajov určeného meradla, ktoré poskytuje dodávateľovi PDS podľa osobitných predpisov, ktorými sa ustanovia podrobnosti merania elektriny a odovzdávania technických údajov a podľa prevádzkového poriadku PDS.
6. Dodávateľ je povinný plniť záväzky vyplývajúce z tejto Čiastkovej zmluvy riadne a včas, ak je čiastkový odberateľ pripojený k distribučnej sústave PDS.

**Článok III.**

**Komunikácia medzi zmluvnými stranami**

|  |  |  |  |  |
| --- | --- | --- | --- | --- |
| Osobami určenými na komunikáciu vo veciach plnenia tejto Čiastkovej zmluvy sú:  **Za dodávateľa:** | | | | |
|  | | | | |
| **Meno a priezvisko** | **Funkcia** | **Telefón** | **E-mail** | **Oblasť zodpovednosti** |
| Ing. Peter Kardoš | Manažér predaja | +421 2 32 22 39 54 | peter.kardos@pow-en.sk | Zmluvné podmienky |
| Ing. Juraj Jeleň | Back office | +421 2 32 22 39 35 | juraj.jelen@pow-en.sk | Zmenové procesy na PDS |
| Eva Dolinská | Back office | +421 2 32 22 39 28 | eva.dolinska@pow-en.sk | fakturácia |
| **Za čiastkového odberateľa:** | | | | |
| **Meno a priezvisko** | **Funkcia** | **Telefón** | **E-mail** | **Oblasť zodpovednosti** |
| **Eva Kršáková** | **Riaditeľka MŠ** | **0901 725 908** | **mspivonkova@gmail.com** |  |
|  |  |  |  |  |
|  |  |  |  |  |

**Článok IV.**

**Cena**

1. Čiastkový odberateľ je povinný zaplatiť dodávateľovi celkovú cenu za predmet Čiastkovej zmluvy špecifikovaný v čl. I. ods. 1.písm. a) až o) tejto Čiastkovej zmluvy pozostávajúcu z týchto položiek:
   1. cena za dodávku silovej elektriny (ktorá je odvodená z hodinovej spotovej ceny silovej energie s pripočítaným aditívnym koeficientom K na 1 MWh), prevzatie zodpovednosti za odchýlku a iné služby uvedené v tejto Zmluve,
   2. cena za služby súvisiace s distribúciou elektriny a ostatnými distribučnými a sieťovými službami,
   3. cena za odvod do Národného jadrového fondu,
   4. spotrebná daň,
   5. DPH.
2. Aditívny koeficient K určuje prirážku v EUR bez DPH za 1 MWh k nákladom za dodanú elektrickú energiu, ktorá sa prirátava k spotovej hodinovej cene silovej energie. V koeficiente sú zahrnuté náklady dodávateľa za dodanie elektrickej energie na 1 MWh na obdobie účinnosti Čiastkovej zmluvy, náklady spojené s prevzatím zodpovednosti za odchýlku, náklady spojené so zabezpečením distribučných a súvisiacich sieťových služieb (náklady, ktoré neurčuje ÚRSO) a aj všetky ostatné náklady dodávateľa elektriny spojené s predmetom Čiastkovej zmluvy. Aditívny koeficient v sebe nezahŕňa náklady za poskytovanie distribučných a ostatných sieťových služieb určené v zmysle cenového rozhodnutia ÚRSO, prípadne iných právnych predpisov súvisiacich s poskytovaním distribučných a sieťových služieb. Dodávateľ elektriny sa zaväzuje neuplatniť žiadne ďalšie plnenia od čiastkového odberateľa, najmä, nie však výhradne maržu, prevádzkové náklady dodávateľa, rizikovú prirážku, prípadne poplatky za zrealizovanú službu (napr. poplatky za spracovanie akejkoľvek požiadavky čiastkového odberateľa) nakoľko všetky jeho nároky sú už zahrnuté v aditívnom koeficiente K a týmto sú teda aj uspokojené.
3. Aditívny koeficient K bol určený ako výsledok verejného obstarávania podľa ZVO vo výške:

9,80 EUR bez DPH / 1 MWh;

11,76 EUR s DPH / 1 MWh.

1. Zmluvné strany sa dohodli na cene silovej elektriny, prevzatie zodpovednosti za odchýlku a iné služby uvedené v tejto Čiastkovej zmluve pre obdobie od 01. 01. 2024 do 31. 12. 2026.
2. Dodávateľ zabezpečí na základe konkrétnych potrieb čiastkového odberateľa nákup a dodávku elektriny do konkrétnych odberných miest určených pre čiastkového odberateľa, ktoré sú predmetom tejto Čiastkovej zmluvy a sú špecifikované v prílohe č. 1 Rámcovej dohody. Cenu za nákup, dodávku elektriny a poskytnutie požadovaných služieb bude dodávateľ stanovovať nasledujúcim spôsobom:
3. V prípade dodávky elektrinydo **mesačne odčítaných odberných miest**, t. j.odberných miest s inštalovaným priebehovým meraním (meraním typu A a typu B) sa jednotková cena za dodávku elektriny (EUR/MWh) určí samostatne pre každý kalendárny mesiac Zmluvného obdobia (ďalej aj ako mesiac „**M**“), a to spoločne pre všetky mesačne odčítané odberné miesta výpočtom podľa nasledujúceho vzorca:

Obrázok, na ktorom je text

Automaticky generovaný popis

kde:

m              je počet hodín v mesiaci „M“ ,

SPOTh     je jednotková cena elektriny na krátkodobom trhu v SR  v príslušnej hodine dodávky elektriny (ďalej aj ako hodina „h“) mesiaca „M“ (EUR/MWh) zverejnená na stránke [https://www.okte.sk/sk/kratkodoby-trh/zverejnenie-udajov/](https://www.okte.sk/sk/kratkodoby-trh/zverejnenie-udajov/mesacna-sprava-o-dt/),

QMRh      je skutočná spotreba Odberateľa v hodine „h“ mesiaca „M“ (MWh) na všetkých mesačne odčítaných Odberných miestach,

K              je  aditívny koeficient, ktorého číselná hodnota je zmluvne dohodnutá.

Výsledok výpočtu podľa tohto vzorca sa zaokrúhli matematicky na dve desatinné miesta.

Podmienkou výpočtu ceny podľa písm. a) tohto odseku je dostupnosť profilu spotreby čiastkového odberateľa na danom odbernom mieste, ktorý dodávateľovi poskytne PDS. Ak PDS neposkytne dodávateľovi profil spotreby čiastkového odberateľa na danom odbernom mieste za príslušný kalendárny mesiac do vystavenia vyúčtovacej faktúry, jednotková cena za dodávku elektriny v danom kalendárnom mesiaci na danom odbernom mieste sa vypočíta samostatne podľa vyššie uvedeného vzorca s tým, že hodnota QMRh sa nahradí hodnotou TDOh. kde TDOh znamená hodnotu typového diagram odberu podľa § 22 ods. 1 Pravidiel trhu v príslušnej hodine „h“ mesiaca „M“ podľa triedy TDO 1 zverejnenej na webovom sídle PDS v posledný deň príslušného kalendárneho mesiaca „M“.

1. V prípade dodávky elektrinydo **ročne odčítaných odberných miest**, t. j. odberných miest bez priebehového merania (s meraním typu C) sa jednotková cena za dodávku elektriny (EUR/MWh) určí samostatne pre každé fakturačné obdobie (spravidla kalendárny rok zmluvného obdobia (ďalej aj ako rok „**R**“), a to samostatne pre každé ročne odčítané odberné miesto výpočtom podľa nasledujúceho vzorca:

**Obrázok, na ktorom je text, hodinky

Automaticky generovaný popis**

kde:

TDO           je typový diagram odberu podľa § 22 ods. 1 Pravidiel trhu, priradený PDS k príslušnému Odbernému miestu s meraním typu C v súlade s Prevádzkovým poriadkom PDS, a to podľa spôsobu merania, času, charakteru a priebehu spotreby elektriny na takomto Odbernom mieste,

TDOi          je hodnota spotreby určenej na základe TDO v i-tej hodine „h“ príslušného fakturačného obdobia zverejnená na webovom sídle PDS v posledný deň príslušného fakturačného obdobia,

n                 je počet hodín príslušného fakturačného obdobia,

SPOTi        je jednotková cena elektriny na krátkodobom trhu v Slovenskej republike v i-tej hodine príslušného fakturačného obdobia zverejnená na stránke [www.okte.sk](http://www.okte.sk),

K                je  aditívny koeficient, ktorého číselná hodnota je zmluvne dohodnutá.

Výsledok výpočtu podľa tohto vzorca sa zaokrúhli matematicky na dve desatinné miesta.

1. Cena za dodávku silovej elektriny podľa tejto Čiastkovej zmluvy je cena určená v tomto článku tejto Čiastkovej zmluvy, vrátane prenesenia zodpovednosti za odchýlku na dodávateľa a vzťahuje sa na dodávku elektriny aj v prípade prečerpania alebo nedočerpania dohodnutého množstva elektriny. Čiastkový odberateľ nie je povinný odobrať v odberných miestach množstvo elektriny v uvedenej výške. Čiastkovému odberateľovi bude fakturovaná len cena za skutočne odobratú elektrinu.
2. Ceny sú uvedené bez DPH. K cene podľa bodu 1 tohto článku tejto Čiastkovej zmluvy sa pri fakturácii pripočíta spotrebná daň z elektriny v súlade so zákonom č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona   
   č. 98/2004 Z. z. o spotrebnej dani z minerálneho oleja v znení neskorších predpisov v sadzbách platných ku dňu uskutočnenia zdaniteľného plnenia a DPH v súlade so zákonom č. 222/2004 Z. z. o dani z pridanej hodnoty alebo právnym predpisom, ktorý tento zákon nahradí v sadzbách platných ku dňu uskutočnenia zdaniteľného plnenia. K cenám za distribučné služby sa pri fakturácii pripočíta DPH v súlade s platným a účinným zákonom o dani z pridanej hodnoty v sadzbách platných ku dňu vzniku daňovej povinnosti.
3. V prípade, že dodávka elektriny bude zaťažená inými daňami, poplatkami alebo inými obdobnými peňažnými platbami zavedenými legislatívou Slovenskej republiky, ktoré nie sú uplatňované v čase uzatvárania Čiastkovej zmluvy, cena za dodávku elektriny sa upraví o príslušnú sumu.
4. S prechodom čiastkového odberateľa na nového dodávateľa nie sú spojené žiadne zriaďovacie, aktivačné, deaktivačné alebo iné poplatky.
5. Dodávateľ nebude požadovať od čiastkového odberateľa sankcie za nedočerpanie, resp. prečerpanie dohodnutého množstva silovej elektriny. Ceny za dodávku silovej elektriny za MWh sú určené v zmysle tohto článku tejto Zmluvy pre obdobie od 01. 01. 2024 do 31. 12. 2026 pre celý dodaný objem elektriny.
6. Cenu za služby súvisiace s distribúciou elektriny dodávateľ účtuje čiastkovému odberateľovi v zmysle cenového rozhodnutia ÚRSO, pre PDS do ktorej sú odberné miesta pripojené. Dodávateľ je oprávnený v prípade zmeny cenového rozhodnutia PDS schváleného ÚRSO počas zmluvného obdobia upraviť cenu čiastkovému odberateľovi za tieto služby v súlade so zmenou tohto cenníka. O tejto skutočnosti je povinný bezodkladne písomne informovať čiastkového odberateľa. Ceny uvedené v cenových rozhodnutiach ÚRSO neobsahujú DPH a ani spotrebnú daň. K cene za služby súvisiace s distribúciu elektriny sa pri fakturácii pripočítava DPH v súlade s platnými zákonmi.
7. V prípade zmeny dodávateľa v súvislosti s plnením tejto Čiastkovej zmluvy, dodávateľ si nebude účtovať žiadne zriaďovacie, aktivačné, deaktivačné alebo iné poplatky v súvislosti so zmenou dodávateľa alebo zmeny RK prípadne pri poskytovaní ďalších štandardných služieb v rozsahu predmetu Čiastkovej zmluvy (napr. požiadavka na skúšobnú prevádzku, požiadavka na zmenu sadzby a pod.), ktoré nie sú uvedené v cenových rozhodnutiach.
8. Poplatok za odberné miesto nebude osobitne účtovaný zo strany dodávateľa.
9. Zmluvné strany sa môžu dohodnúť na zmene Zmluvy bez nového verejného obstarávania v súlade s § 18 ZVO, a to len v prípade keď dôjde k zmene Rámcovej dohody.
10. Dodávateľ je pri dodávke elektriny povinný dodržiavať štandardy kvality, evidovať, vyhodnocovať a zverejňovať údaje o štandardoch kvality, a to v súlade s platnou vyhláškou ÚRSO, ktorou sa ustanovujú štandardy kvality dodávky elektriny. Ak dodávateľ nedodrží štandardy kvality a toto nedodržanie preukázateľne nastalo, je povinný uhradiť čiastkovému odberateľovi kompenzačnú platbu. Vyhodnocovanie štandardov kvality dodávateľ zverejňuje na svojom webovom sídle.
11. Ak dodávateľ stratí spôsobilosť dodávať elektrinu do odberných miest z dôvodov podľa § 18 ods. 6 zákona o energetike, nastane dodávka elektriny dodávateľom poslednej inštancie. Dodávateľ poslednej inštancie je určený rozhodnutím ÚRSO alebo zákonom. Dodávka poslednej inštancie trvá najviac tri mesiace. O dôvodoch dodávky poslednej inštancie informuje čiastkového odberateľa príslušný PDS, a to v lehote podľa § 36 ods. 7 Pravidiel trhu. Dodávka poslednej inštancie môže byť ukončená aj počas jej trvania, a to (i) uzatvorením zmluvy o dodávke elektriny alebo zmluvy o združenej dodávke elektriny s dodávateľom poslednej inštancie alebo iným dodávateľom elektriny, (ii) ukončením odberu elektriny zo strany čiastkového odberateľa elektriny alebo (iii) pri zmene čiastkového odberateľa elektriny na danom odbernom mieste. Dodávka poslednej inštancie zaniká uplynutím troch mesiacov od jej začatia.

**Článok V.**

**Platobné podmienky**

1. Zmluvné strany prehlasujú, že pre platobné podmienky platí v plnom rozsahu článok IX. Rámcovej dohody.

**Článok VI.**

**Trvanie a zánik Čiastkovej zmluvy**

1. Táto Čiastková zmluva je uzatvorená na dobu určitú od 01. 01. 2024 00:00 hod. do 31. 12. 2026 24:00 hod.
2. Platnosť tejto Čiastkovej zmluvy zaniká:
3. uplynutím doby, na ktorú je Čiastková zmluva uzatvorená,
4. dohodou zmluvných strán,
5. výpoveďou,
6. odstúpením od tejto Čiastkovej zmluvy,
7. zánikom Rámcovej dohody.
8. Vypovedať Čiastkovú zmluvu možno písomne z dôvodov podľa odseku 4 a 5 tohto článku Čiastkovej zmluvy. Výpovedná lehota je tri mesiace a začína plynúť od prvého dňa kalendárneho mesiaca nasledujúceho po mesiaci, v ktorom bola písomná výpoveď doručená druhej zmluvnej strane a skončí sa uplynutím posledného dňa príslušného kalendárneho mesiaca.
9. Táto Čiastková zmluva môže byť vypovedaná zo strany dodávateľa ak:
10. čiastkový odberateľ napriek opakovanému písomnému upozorneniu neplní svoje záväzky v zmysle tejto Čiastkovej zmluvy,
11. čiastkový odberateľ odmietne uzavrieť dodatok k tejto Čiastkovej zmluve, vyplývajúci zo zmeny zákonných ustanovení, alebo rozhodnutí URSO.
12. Táto Čiastková zmluva môže byť vypovedaná zo strany čiastkového odberateľa ak:
13. dodávateľ napriek opakovanému písomnému upozorneniu zo strany čiastkového odberateľa neplní svoje záväzky v zmysle tejto Čiastkovej zmluvy,
14. dodávateľ odmietne uzavrieť dodatok k tejto Čiastkovej zmluve, vyplývajúci zo zmeny zákonných ustanovení, alebo rozhodnutí URSO.

6. Výpoveď musí byť uskutočnená písomne a musí byť zaslaná doporučeným listom druhej zmluvnej strane na adresu jej sídla.

1. Každá zo zmluvných strán je oprávnená od tejto Čiastkovej zmluvy odstúpiť v prípade podstatného porušenia Čiastkovej zmluvy, a to písomným oznámením o odstúpení od tejto Čiastkovej zmluvy zaslanom doporučeným listom druhej zmluvnej strane na adresu jej sídla. Odstúpenie od tejto Čiastkovej zmluvy je účinné dňom doručenia písomného oznámenia o odstúpení druhej zmluvnej strane.
2. Za podstatné porušenie Čiastkovej zmluvy zo strany dodávateľa sa považuje najmä:
3. ak dodávateľ bezdôvodne poruší svoju povinnosť dodať čiastkovému odberateľovi elektrinu alebo  zabezpečiť distribučné a sieťové služby alebo prevziať zodpovednosť za odchýlku v súlade s podmienkami tejto Čiastkovej zmluvy a Rámcovej dohody a túto povinnosť si nesplní ani v dodatočnej lehote určenej čiastkovým odberateľom,
4. ak dodávateľ poruší akúkoľvek svoju povinnosť (záväzok) vyplývajúcu z tejto Čiastkovej zmluvy a nevykoná nápravu aj napriek upozorneniu čiastkového odberateľa ani v primeranej lehote, ktorú mu čiastkový odberateľ poskytne,
5. neplnenie povinností vyplývajúcich dodávateľovi zo zákona o energetike a súvisiacich právnych predpisov.

9. Čiastkový odberateľ je tiež oprávnený odstúpiť od tejto Čiastkovej zmluvy, ak nastane niektorá z nasledovných skutočností:

a) dodávateľ stratí oprávnenie na podnikanie potrebné na realizáciu činnosti, ktorá  
 predstavuje jeho záväzok vyplývajúci z tejto Čiastkovej zmluvy a Rámcovej  
 dohody,

b) dodávateľ je v hroziacom úpadku,

c) bol podaný návrh na povolenie reštrukturalizácie dodávateľa, bolo začaté konkurzné konanie na majetok dodávateľa, bolo konkurzné konanie zastavené pre nedostatok majetku dodávateľa, bol vyhlásený konkurz na majetok dodávateľa alebo bol konkurz zrušený,

d) voči dodávateľovi je vedený súdny, exekučný alebo daňový výkon rozhodnutia,

e) dodávateľ má evidované daňové nedoplatky a nedoplatky poistného na zdravotné poistenie, sociálne poistenie a nedoplatky na povinných príspevkoch na starobné dôchodkové sporenie,

1. dodávateľ vstúpil do likvidácie.
2. V prípade odstúpenia od tejto Čiastkovej zmluvy zostávajú zachované práva a  
    povinnosti vyplývajúce z Čiastkovej zmluvy do dňa účinnosti odstúpenia. Zmluvné  
    strany sú povinné navzájom si vyrovnať všetky pohľadávky a záväzky vyplývajúce  
    z tejto Čiastkovej zmluvy a vzniknuté do dňa účinnosti odstúpenia od tejto Čiastkovej  
    zmluvy.
3. Odstúpenie od tejto Čiastkovej zmluvy sa nedotýka práva na uplatnenie nárokov vyplývajúcich z porušenia tejto Čiastkovej zmluvy, vrátane práva na náhradu škody.

**Článok VII.**

**Záverečné ustanovenia**

1. Zmluvné strany sa dohodli, že všetky ostatné ustanovenia a podmienky vzťahujúce sa na plnenie predmetu Čiastkovej zmluvy, spôsobu jej ukončenia a následné práva a povinnosti z toho vyplývajúce, ktoré nie sú upravené touto Čiastkovou zmluvou, sa riadia Rámcovou dohodou a príslušnými všeobecne záväznými právnymi predpismi platnými na území Slovenskej republiky.
2. Neplatnosť jednotlivých ustanovení tejto Čiastkovej zmluvy alebo jej častí nemá vplyv na platnosť ostatných ustanovení tejto Čiastkovej zmluvy alebo platnosť Čiastkovej zmluvy ako celku. V prípade, že je alebo sa stane niektoré ustanovenie Čiastkovej zmluvy neplatné, ostávajú ustanovenia tejto Čiastkovej zmluvy platné a účinné. Miesto neplatného ustanovenia sa použijú ustanovenia všeobecne záväzných predpisov upravujúce otázku vzájomného vzťahu zmluvných strán. Zmluvné strany sa zaväzujú nahradiť neplatné ustanovenia inými ustanoveniami, ktoré svojím obsahom a povahou najlepšie zodpovedajú zmyslu a účelu tejto Čiastkovej zmluvy, a to bezodkladne, formou písomného dodatku.
3. Zmluvné strany sú povinné neodkladne vzájomne si oznámiť skutočnosti, ktoré by mohli ohroziť plnenie Čiastkovej zmluvy alebo jej časti.
4. Spory vzniknuté z tejto Čiastkovej zmluvy alebo s ňou súvisiace sa zmluvné strany zaväzujú riešiť najskôr vzájomným rokovaním, až následne cestou príslušného súdu v zmysle platných právnych predpisov Slovenskej republiky.
5. Túto Čiastkovú zmluvu je možné meniť a dopĺňať iba písomnými dodatkami po súhlase oboch zmluvných strán. Všetky dodatky budú označené poradovými číslami a podpísané osobami oprávnenými konať vo veciach tejto Čiastkovej zmluvy.
6. Táto Čiastková zmluva nadobúda platnosť dňom jej podpísania zmluvnými stranami a účinnosť dňa 01. 01. 2024 v zmysle § 47a ods. 2 zákona č. 40/1964 Zb. Občiansky zákonník  v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov, pričom zmluvné strany berú na vedomie, že pred dňom nadobudnutia účinnosti Čiastkovej zmluvy dôjde k jej zverejneniu v Centrálnom registri zmlúv vedenom Úradom vlády Slovenskej republiky, a to v celom rozsahu. Zverejnenie Čiastkovej zmluvy zabezpečí čiastkový odberateľ.
7. Táto Čiastková zmluva je vyhotovená v štyroch (4) rovnopisoch s platnosťou originálu, z toho tri (3) vyhotovenia sú určené pre čiastkového odberateľa a jedno (1) pre dodávateľa.
8. Čiastkový odberateľ vyhlasuje, že bol oboznámený s Rámcovou dohodou a berie jej ustanovenia vo vzťahu k Čiastkovej zmluve za záväzné.
9. Zmluvné strany vyhlasujú, že túto Čiastkovú zmluvu uzatvárajú slobodne a vážne, že ich zmluvná voľnosť nie je obmedzená, že ustanovenia tejto Čiastkovej zmluvy sú pre nich zrozumiteľné a určité, že Čiastkovú zmluvu neuzatvárajú v omyle, a následne po tom, čo si túto Čiastkovú zmluvu prečítali a porozumeli jej obsahu, ju na znak súhlasu s celým jej obsahom podpisujú.

V Bratislave, dňa 21.11.2023 V Bratislave, dňa 22.11.2023

Za dodávateľa: Za čiastkového odberateľa

……………………………..…… ………………..…………………

**Ing. Milan Španko, MBA Eva Kršáková**

predseda predstavenstva riaditeľka materskej školy

Pow-en a. s.